Document ID: /roh_data/filtered/fineweb-2-filterrobots_roh.jsonl.gz/18047

Cun ils daners or dal nov fond d’infrastructura da viafier (BIF) vegnan cuvrids ils custs per il manaschi ed il mantegniment. Vitiers vegnan entradas dals pretschs da trassé che vegnan medemamain auzads.
Dapli e pli grevs trens, pli lunga rait chaschunan custs
Las interpresas da viafier dovran ils daners supplementars per pudair mantegnair l’infrastructura da viafier che vegn adina duvrada pli fitg. Adina pli blers e pli grevs trens circuleschan sin ils trajects da viafier.
Uschia vegnia er pli curta la durada da vita dals indrizs, ha ditg il cusseglier dals chantuns e president dal cussegl d’administraziun da la Viafier retica.
7,6 milliardas per Viafiers federalas
Er la rait daventia adina pli lunga, uschia la ministra da traffic Doris Leuthard. Plinavant na sajan intgins indrizs betg pli duvraivels perquai ch’els na resguardian betg persunas cun impediments. «Quai sa mussa en ils custs».
La gronda part da la petta (7,6 milliardas francs) va a las Viafiers federalas. La Viafier retica survegn 860 milliuns francs.
La fatschenta sto sco proxim anc vegnir tractada dal Cussegl naziunal.
RR novitads 17:00